gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6583, del 09-08-2011 (2011/8583)

Notificació de la resolució del procediment de reintegrament parcial de beca.
-----------------------------------------------------------------------------

### Dades del document

Número de DOGV
:   6583

Data del DOGV
:   09-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8583


Organisme emissor
:   Universitat Jaume I de Castelló

Tipus de document
:   Anunci

Notificació de la resolució del procediment de reintegrament parcial de beca. [2011/8583]  
Atès que no s'ha pogut practicar la notificació personal a la interessada, conforme disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el mateix article, ha de publicar-se, a l'efecte de notificació, que el rector de la Universitat Jaume I ha procedit a dictar la resolució de l'expedient de reintegrament parcial de 959,30 euros de l'ajuda atorgada en data 28 d'abril de 2009, per acord de la comissió avaluadora, a Natalia Mirats Cueli, amb DNI 32941358D, per a la concessió d'una beca de col·laboració per a la catalogació i inventari d'arxius municipals de l'Ajuntament de Torreblanca, de l'Ajuntament d'Alcalà i de l'Arxiu de Numismàtica de la Diputació, amb motiu de la proposta de revocació de la tutora de la beca, Rosa Monlleó Peris.  
  
Castellón de la Plana, 25 de juliol de 2011.- La cap de servei de Gestió de la Docència i Estudiants: María del Carmen Falomir del Campo.
Diari Oficial de la Generalitat Valenciana


Sumari del DOGV 6550, del 23-06-2011 (2011/7285)

Informació pública de l'acord de fusió per absorció de la cooperativa Tele-Taxi de Castellón, Cooperativa Valenciana per Radio Taxi Castellón, Cooperativa Valenciana.
----------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7285


Organisme emissor
:   Tele-Taxi de Castellón, COOP V. - Radio-Taxi Castellón, COOP V.

Tipus de document
:   Anunci

Informació pública de l'acord de fusió per absorció de la cooperativa Tele-Taxi de Castellón, Cooperativa Valenciana per Radio Taxi Castellón, Cooperativa Valenciana. [2011/7285]  
L'Assemblea General de cada entitat, celebrades ambdues en segona convocatòria el dia 15 de juny de 2011, va adoptar l'acord de fusió per absorció de la cooperativa Tele-Taxi de Castellón, Coop. V., que es dissol sense entrar en liquidació, per Radio Taxi Castellón, Coop. V., com a entitat absorbent.  
Cosa que es fa pública en compliment del que preceptua l'article 75 de la Llei 8/2003, de 24 de març, de Cooperatives de la Comunitat Valenciana.  
  
Castelló de la Plana, 16 de juny de 2011.- El president de Radio Taxi Castellón, Coop. V.: Silverio Ibáñez García. Per Tele-Taxi de Castellón, Coop. V.: Manuel Bienvenido Castillo Julián.
Diari Oficial de la Generalitat Valenciana


Sumari del DOGV 6608, del 14-09-2011 (2011/9346)

Convocatòria per a proveir una plaça d'agent de la policia local, per mitjà de concurs oposició, per torn lliure.
-----------------------------------------------------------------------------------------------------------------

### Dades del document

Número de DOGV
:   6608

Data del DOGV
:   14-09-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/9346


Data del document
:   02-09-2011

Organisme emissor
:   Ajuntament de Miramar

Tipus de document
:   Anunci

Descriptors 

:   * Miramar
    * concurs administratiu

Convocatòria per a proveir una plaça d'agent de la policia local, per mitjà de concurs oposició, per torn lliure. [2011/9346]  
Resolució d'1 d'agost de 2011, de l'Ajuntament de Miramar (València), referent a la convocatòria per a proveir una plaça.   
En el Butlletí Oficial de la Província de València número 203, de 27 d'agost de 2011, s'han publicat íntegramen les bases que han de regir la convocatòria per a proveir una plaça d'agent de policia local, per mitjà del sistema de concurs oposició, per torn lliure.   
La presentació de sol·licituds serà en 20 dies naturals, a comptar des de l'endemà de la publicació d'este anunci en el Butlletí Oficial de l'Estat.  
Els successius anuncis referents a esta convocatòria seran publicats en el Butlletí Oficial de la Província de València i en el tauler d'anuncis.  
  
Miramar, 2 de setembre de 2011.- L'alcalde president: Asensio Llorca Bertó.
Diari Oficial de la Generalitat Valenciana


Sumari del DOGV 6526, del 23-05-2011 (2011/5717)

RESOLUCIÓ de 12 de maig de 2011, de la Presidència de l'Acadèmia Valenciana de la Llengua, per la qual es publica l'Acord de la Junta de Govern, de 4 de maig de 2011, pel qual s'adjudiquen les ajudes a la difusió i promoció del Valencià en els centres valencians de l'exterior corresponents a la Convocatòria de 2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6526

Data del DOGV
:   23-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/5717


Data del document
:   12-05-2011

Organisme emissor
:   Acadèmia Valenciana de la Llengua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de maig de 2011, de la Presidència de l'Acadèmia Valenciana de la Llengua, per la qual es publica l'Acord de la Junta de Govern, de 4 de maig de 2011, pel qual s'adjudiquen les ajudes a la difusió i promoció del Valencià en els centres valencians de l'exterior corresponents a la Convocatòria de 2011. [2011/5717]  
  
  
  
  
\* \* \* \* \*  
  
  
D'acord amb l'article 26 de la Llei 7/1998, de 16 de setembre, de Creació de l'Acadèmia Valenciana de la Llengua, i l'article 8.5 de la convocatòria d'ajudes a la difusió i promoció del Valencià en els centres valencians de l'exterior (Resolució de 22 de novembre de 2010, de la Presidència de l'Acadèmia Valenciana de la Llengua, DOCV núm. 6410, de 02.12.2010), publique l'acord següent:  
  
"Acord 102/2011, pel qual s'adjudiquen les ajudes a la difusió i promoció del Valencià en els centres valencians de l'exterior corresponents a la Convocatòria de 2011.  
En escrit de data 29 d'abril del 2011, el secretari del Comité Avaluador de les ajudes a la difusió i promoció del Valencià en els centres valencians de l'exterior trasllada el resultat de l'avaluació realitzada l'11 d'abril amb la proposta d'adjudicació.  
Vista la proposta, la Junta de Govern acorda concedir les ajudes següents:  
  
  
  
S'exclou d'estes ajudes l'Associació Comunitat Valenciana de Montevideo (Uruguai) perquè no complix el requisit recollit en l'article 6.3.d de l'orde de convocatòria.  
L'import econòmic dels cursos cobrirà els conceptes següents: els honoraris de docència, les dietes de manutenció del professorat i el material docent per als cursos. El cost d'allotjament del professorat anirà a càrrec del centre beneficiari."  
  
València, 12 de maig de 2011.- La presidenta: Ascensió Figueres Górriz.
Diari Oficial de la Generalitat Valenciana


Sumari del DOGV 6510, del 29-04-2011 (2011/4908)

Correcció d'errades de la licitació número 535/2010. Acord marc per al subministrament de material sanitari i no sanitari i medicaments d'ús humà amb destinació als centres dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/4908


Data del document
:   27-04-2011

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * contracte de subministraments

Correcció d'errades de la licitació número 535/2010. Acord marc per al subministrament de material sanitari i no sanitari i medicaments d'ús humà amb destinació als centres dependents de la Conselleria de Sanitat. [2011/4908]  
Vist l'error en la publicació de l'anunci de licitació de l'expedient 535/2010, acord marc per al subministrament de material sanitari i no sanitari i medicaments d'ús humà amb destinació als centres dependents de la Conselleria de Sanitat, publicat en el Diari Oficial de la Comunitat Valenciana número 6508, pàgines 16717 i 16310, de 27 d'abril de 2011.  
D'acord amb l'article 105, punt 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a rectificar l'error següent:  
  
Pàgina 16852, punt 2.a), b) i c).  
On diu:   
«a) Tipus: servicis.  
b) Descripció: acord marc per al subministrament de material sanitari i no sanitari i medicaments d'ús humà amb destinació als centres dependents de la Conselleria de Sanitat.  
c) Divisió per lots i número: -»;  
Ha de dir:   
«a) Tipus: subministraments.  
b) Descripció: subministrament d'agents antineoplàsics.  
c) Divisió per lots i número: vuit lots».  
  
Pàgina 16487, punt 8.e).  
On diu:  
«e) Admissió de variants: no»;  
Ha de dir:  
«e) Admissió de variants: sí. Seran admeses les variants que consistisquen, únicament, a oferir diferent quantitat de principi actiu. El preu de les dites variants haurà de guardar la deguda proporcionalitat amb l'oferta base».  
  
València, 27 d'abril de 2011.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6445, del 25-01-2011 (2011/310)

Informació pública de la sol·licitud d'autorització ambiental integrada, per a una activitat d'escorçament de troncs a Ayora.
-----------------------------------------------------------------------------------------------------------------------------

### Dades del document

Número de DOGV
:   6445

Data del DOGV
:   25-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/310


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada, per a una activitat d'escorçament de troncs a Ayora. [2011/310]  
De conformitat amb el que estableixen l'article 27 del Decret 127/2006 (DOGV 20.09.2006), que desenvolupa la Llei 2/2006, de 5 de maig, de prevenció de la contaminació i qualitat ambiental, se sotmet a informació pública l'expedient número AAIII/2010/7/46, seguit a instància de Maderas Soler, SL, amb CIF K69331977 i domicili social al carrer Ciudad Jardín, 2, d'Ayora (València), que té com a objecte l'atorgament de l'autorització ambiental integrada per a una activitat d'escorçament de troncs.  
- Peticionari: Maderas Soler, SL  
- Emplaçament: polígon 42, parcel·la 10, partida Rambla de los Pinos, camí Centenar-Rincón Viejo, del terme municipal d'Ayora  
- Projecte: escorçament de troncs  
- Capacitat de producció: 10 t/any  
La qual cosa es posa en general coneixement perquè en el termini de 30 dies hàbils a partir de l'endemà a la publicació d'aquest anunci en el Diari Oficial de la Comunitat Valenciana, les corporacions i els particulars interessats presenten les al·legacions que estimen convenients.  
Durant aquest termini les persones interessades poden examinar el projecte presentat en les dependències de la Unitat de Control Integrat de la Contaminació de la Direcció Territorial de Medi Ambient, Aigua, Urbanisme i Habitatge, Edifici Trade Center, oficina 409, carrer del Professor Beltran Bàguena, 4, de València i a l'Ajuntament d'Ayora, on estarà exposat en hores d'atenció al públic (de 9.00 a 14.00 h).  
València, 16 de novembre de 2010.- El director territorial: Vicente Collado Capilla.
Diari Oficial de la Generalitat Valenciana


Sumari del DOGV 6554, del 29-06-2011 (2011/7483)

RESOLUCIÓ de 23 de juny de 2011, del conseller d'Economia, Indústria i Comerç, per la qual es nomena personal eventual de la Conselleria d'Economia, Indústria i Comerç.
------------------------------------------------------------------------------------------------------------------------------------------------------------------------

### Dades del document

Número de DOGV
:   6554

Data del DOGV
:   29-06-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/7483


Data del document
:   23-06-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Correcció d'errades

 Descriptors 

:   * Conselleria d'Economia, Indústria i Comerç

RESOLUCIÓ de 23 de juny de 2011, del conseller d'Economia, Indústria i Comerç, per la qual es nomena personal eventual de la Conselleria d'Economia, Indústria i Comerç. [2011/7483]  
De conformitat amb el que s'ha disposat en l'article 19 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, així com en l'article 3 del Decret 349/1995, de 28 de novembre, del Govern Valencià, sobre regulació del personal eventual al servici de l'administració del Consell de la Generalitat, resolc:  
Nomenar el personal eventual següent adscrit al Gabinet del conseller:  
Jesús Antonio Lecha Tena, per a exercir les funcions de director del Gabinet del conseller, amb una retribució anual bruta equivalent a un lloc de treball classificat com a grup A, complement de destinació 30 i complement específic E050.  
Marta García-Janini Pastor, per a exercir les funcions d'assessora d'Assumptes Generals del Gabinet del conseller, amb una retribució anual bruta equivalent a un lloc de treball classificat com a grup A, complement de destinació 26 i complement específic E049.  
Pilar Griñó Sanmartín, per a exercir les funcions de coordinadora de la Secretaria del conseller, amb una retribució anual bruta equivalent a un lloc de treball classificat com a grup A, complement de destinació 26 i complement específic E047.  
El present nomenament tindrà efectes des del dia 22 de juny de 2011.  
  
València, 23 de juny de 2011.- El conseller d'Economia, Indústria i Comerç: Enrique Verdeguer Puig.
Diari Oficial de la Generalitat Valenciana


Sumari del DOGV 6625, del 07-10-2011 (2011/10115)

Correcció d'errades de la licitació número 201134. Servici de muntatge, desmuntatge i manteniment de decorats per a Televisió Autonòmica Valenciana, SA (TVV).
--------------------------------------------------------------------------------------------------------------------------------------------------------------

### Dades del document

Número de DOGV
:   6625

Data del DOGV
:   07-10-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/10524


Data del document
:   05-10-2011

Organisme emissor
:   Radiotelevisió Valenciana (RTVV)

Tipus de document
:   Correcció d'errades

Correcció d'errades

 Descriptors 

:   * contracte de serveis

Correcció d'errades de la licitació número 201134. Servici de muntatge, desmuntatge i manteniment de decorats per a Televisió Autonòmica Valenciana, SA (TVV). [2011/10027]  
Observats errors en l'esmentat anunci, publicat en el Diari Oficial de la Comunitat Valenciana número 6623, de data 5 d'octubre de 2011, es realitzen les següents rectificacions.  
  
On diu:  
«4. Valor estimat del contracte: 360.021,75 euros, IVA no inclòs»;  
  
Ha de dir:  
«4. Valor estimat del contracte: 480.029,00 euros, IVA no inclòs».  
  
  
On diu:  
«6. Garanties exigides  
Provisional (import): no. Definitiva (%): 5% del preu d'adjudicació, IVA no inclòs»;  
Ha de dir:  
«6. Garanties exigides  
Provisional (import): no. Definitiva (%): 6.000,00 euros».  
  
Burjassot, 5 d'octubre de 2011.- El director general de Radiotelevisió Valenciana: José López Jaraba.
Diari Oficial de la Generalitat Valenciana


Sumari del DOGV 6620, del 30-09-2011 (2011/9559)

Notificació de la sentència dictada en el judici de constitució de l'acolliment número 724/2011.
------------------------------------------------------------------------------------------------

### Dades del document

Número de DOGV
:   6620

Data del DOGV
:   30-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9559


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el judici de constitució de l'acolliment número 724/2011. [2011/9559]  
Constitució de l'acolliment 000724/2011  
Jutjat de Primera Instància número 8 de València.  
Judici constitució de l'acolliment 000724/2011  
Part demandant: Direcció Territorial de Benestar Social de València.  
En el judici a què es fa referència, s'ha dictat la resolució que té la part dispositiva com segueix:  
«Dispose:  
Es constitueix l'acolliment familiar permanent del menor F.A.G. amb la família acollidora proposada per l'entitat pública, amb una durada fins a la majoria d'edat del menor, amb l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, sota la vigilància del Ministeri Fiscal i de l'ens públic.  
  
Notifiqueu aquesta sentència a les parts interessades i que hi han comparegut, així com al Ministeri Fiscal, i notifiqueu-la al pare biològic mitjançant edictes que s' inseriran al tauler d'anuncis d'aquest Jutjat i en el Diari Oficial de la Comunitat Valenciana; tot això sense fer una imposició especial de les costes de l'expedient.  
Contra aquesta resolució es pot preparar un recurs d'apel·lació davant d'aquest Jutjat, dins del termini de cinc dies des que es notifique la resolució, perquè el resolga l'Audiència Provincial de València.  
Així mateix , de conformitat amb la disposició addicional 15a de la Llei Orgànica del Poder Judicial en la seua redacció donada per la Llei Orgànica 1/2009 de 3 de novembre, per a la interposició de l'anterior recurs s'haurà d'acreditar que s'ha consignat en el compte de dipòsits i consignacions d'aquest Jutjat a Banesto la quantitat de 50 euros, i no s'admet a tràmit cap recurs el dipòsit del qual no estiga constituït.  
  
Ho mane i firme Sonsoles Mata Llorca, magistrada jutgessa del Jutjat de Primera Instància número 8. En done fe».  
Atés que es desconeix el domicili o la residència actuals del progenitor, mitjançant la Resolució de 9 de setembre de 2011 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació al progenitor Amadin Fedelis.  
  
València, 9 de setembre de 2011.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 6457, del 10-02-2011 (2011/1330)

Notificació de liquidació per sanció de joc. Expedient número 09/146A.
----------------------------------------------------------------------

### Dades del document

Número de DOGV
:   6457

Data del DOGV
:   10-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1330


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de liquidació per sanció de joc. Expedient número 09/146A. [2011/1330]  
  
\* \* \* \* \*  
  
S'ha intentat la notificació expressa a cada un dels interessats que s'indica i com que no s'ha pogut practicar, d'acord amb el que disposa l'article 59.4 de la Llei 30/1992, de 26 novembre, de Règim Jurídic de les Administracions Públiques i del Procediment Administratiu Comú, per mitjà del present anunci es notifica, a les persones que a continuació s'esmenten, les liquidacions girades en concepte de sancions de joc, com a conseqüència dels expedients de sanció de referència i pels imports que s'indiquen.  
El termini per a l'ingrés en període voluntari és el següent:  
- Si este anunci es publica en la primera quinzena del mes: fins al dia 20 del mes posterior, o, si este no fóra hàbil, fins a l'immediat hàbil següent.  
- Si és publicat en la segona quinzena: fins al dia 5 del segon mes posterior o, si este no fóra hàbil, fins a l'immediat hàbil següent.  
L'últim domicili conegut és a Benidorm (Alacant), avinguda de Benissa, 11, 3.  
Així mateix, es comunica als interessats que contra les liquidacions mencionades podran interposar, en el termini de 15 dies hàbils, comptats a partir de l'endemà de la publicació, un recurs de reposició davant d'esta oficina o una reclamació economicoadministrativa davant del Tribunal Economicoadministratiu Regional de València, sempre que no impliquen qüestionar la resolució que ha originat la seua creació, ja que en la dita resolució ja s'ha donat la via de recurs procedent.  
   
Alacant, 27 de desembre de 2010.- La directora territorial: M. Inmaculada Ramírez Agulló.